
Ĉi tiu revuo estas tute neŭtrala rilate politikajn aferojn. La apero de 
flagoj kaj simboloj en la revuo tute ne montras apogon aŭ rifuzon al 
la ideoj, ŝtatoj, regionoj aŭ asocioj de ili reprezentataj. La sola apogo 
de nia revuo rilatas al la adopto de la intemacia lingvo Esperanto kiel 
komunikilo por la tuta Homaro. 













Dankojn pro la Bonveno 

Ofte la esperantistaro 
estas konsiderata kiel stagna 
movado, kiel silentema 
grupo kiam aperas nova 
provo por la disvastigo de la 
internacia lingvo. Tamen, tio 
ne okazis post la apero de la 

unua numero de VENTO. En la redakcio de la revuo oni ricevis dekon, 
preskaŭ centon da mesaĝoj kaj leteroj bonvenigantaj la novan revuon. 
Same, la revuo mem ricevis preskaŭ 300 vizitojn, do, supozeble, nian 
revuon legis pli ol 200 homoj tra la tuta mondo. Kaj ĉi ĉio, estas necese 
averti ĝin, sen la apero de informoj pri la naskiĝo de nia revuo en la plej 
disvastigitaj informiloj en nia lingvo, malgraŭ la fakto, ke ni dissendis 
informojn pri tio al ili. Tiel, oni povas diri, ke tiuj bonvenoj ŝuldiĝis nur 
al la disvastigo pere de la telegrama veksilologia grupo kaj al la tvitera 
paĝo de Andaluzia Esperanto-Unuiĝo. Do, multajn dankojn al ĉiuj kiuj 
kontaktis kun VENTO kaj apogis ĉi tiun novan projekton. 

Kion fari nun? La revuo naskis samtempe novan asocion, la 
veksilologian grupon en la internacia lingvo kaj se ĝi fine sukcesas, oni 
devas havi plenumendajn projektojn, ni prezentas tiujn du unuajn 
atingeblajn celojn dum la jaro 2019: 

1) Oficialigi la asocion V.E.N.T.O-n kiel fakan asocion de 
UEA. Cele al tio, ni bezonas la apogon de almenaŭ 25 homoj. Ni ne 
petas kotizojn, ni nur bezonas leterojn sciigantajn pri via preteco fariĝi 

membro de ĉi tiu naskiĝanta asocio. Kiel dirite, ni ricevis bonvenigantajn 
mesaĝojn de dekoj da homoj, tamen malmultaj el ili informis pri sia 
deziro aliĝi al V.E.N.T.O. 

2) Kiel dua projekto ni deziras eldoni nian unuan libron, tio 
estas vortaro pri veksilologio, verŝajne ankaŭ pri heraldiko, tamen ne 
necese ankaŭ pri tio. Ni scias, ke siatempe oni eldonis tiun vortaron fare 
de la ĉeka Jaroslav KLEMENT, sub la titolo "Heraldiko Veksilologio: 
terminaro en Esperanto". Tamen, ni ne sukcesis trovi ĝin, do se iu el niaj 
karaj legantoj sukcesas trovi kopion de tiu vortaro, por ni estus granda 
helpo ricevi tiun vortaron cele ĝian kompletigon en baldaŭa nova 
eldono. 

Nu, jam estas tempo prezenti al Vi ĉi tiun duan numeron de la 
revuo, kiu aperas akurate kaj dum la monato aprilo 2020, kiel nia 
promeso. Ni esperas, ke ĝi plaĉos al Vi kaj kompreneble ĉiaj komentarioj 
pri ĉi tiu nova numero estos ankaŭ ege bonvenaj. 

Bonan legadon al ĉiuj I 


Ĵose Maria Rodriguez Herndndez 
Andaluzio - Hispanio 
Veksilologia Esperantista Tut-monda Organizo 

La svlsa standardo ne 
ĉiam kvadratas 


Unua-vide la ĉefa diferenco inter ĉiuj standardoj baziĝas sur la 
koloroj kaj simboloj aperantaj ene de ili, tamen, okulfrape aperas propra 
karakterizaĵo de ĉiu flago: la proporcio. Ŝajnas, ke ĉiuj standardoj estas 
tute similaj, tamen ne ĉiuj flagoj havas similajn proporciojn egale al 
rektangulo. Unu el tiuj standardoj, kies proporcio ne sekvas 
rektangulajn formojn, estas la svisa flago, kies formo estas kvadrato. 
Tamen, ĉu tiu proporcio de la svisa standardo ĉiam egalas? Tute ne, ni 
vidu kelkajn esceptojn. 


Svisaj sportistoj en la Vintraj 
Olimpikaj Ludoj en Pieong- 
Chang (Sud-Koreio) 2018. 



Unu el tiuj momentoj kiam la svisa flago ne estas kvadrato, sed 
rektangulo, okazas dum la ceremoniaj paradoj je la komenco kaj la fino 
de la Olimpikaj Ludoj. La Internacia Olimpika Komitato aprobis, ke post 
la Olimpikaj Ludoj de Ateno en la jaro 2002 ĉiuj standardoj devus havi 

similajn proporciojn, kun la celo eviti nenian elstariĝon kaj diferencon 
inter ŝtatoj, ĉar la olimpikaj reguloj serĉas la respekton kaj la egalecon 
de ĉiuj popoloj. Tiel, eĉ la nepala standardo, kies plej okulfrapa 
karakterizaĵo estas la fakto, ke ĝia formo egalas al du trianguloj, okaze 
de la Olimpikaj Ludoj tiuj trianguloj aperas ene de blanka rektangulo. 



Vinicius, unu el la emblemoj de la 
Olimpikaj Ludoj en Rio-de-Ĵaneiro en la 
jaro 2016 kun la flago de Nepalo, laŭ la 
olimpikaj proporcioj. 


La svisa flago ne estas kvadrato nur okaze de la Olimpikaj Ludoj, 
tiel ĝi ondumas kun rektangulaj proporcioj ĉe ŝipoj. Jes, Svisio estas sen- 
mara ŝtato, tamen trideko da komerc-ŝipoj kaj pli ol 2,000 jaktoj portas 
la svisan flagon tra maroj kaj oceanoj, kaj ne kiel kvadrato sed ene de 
rektangula proporcio. Tio ŝuldiĝas al decido adopita de la svisa registaro 
dum la dua mond-milito, tiam oni decidis adopti flagon kiel eble plej 
similan al tiuj jam ondumantaj ĉe ŝipoj. Tamen, ĉi tiu leĝo ne koncernas 
la ŝipojn ene de svisaj akvoj, nuntempe jaktoj kaj polic-ŝipoj kiuj 
navigadas tra la svisaj lagoj portas flagon kun kvadrataj proporcioj. 

Fine, oni devas diri, ke la svisa ne estas la sola kvadrata standardo 
se paroli pri ŝtataj flagoj. Ankaŭ tiu de Vatikanurbo estas kvadrato, 
kvankam oni devas diri unue, ke la proporcioj de ambaŭ flagoj similas, 
pro la fakto, ke la armeo de la malgranda vatikana ŝtato estas formata 
de svisaj civitanoj, la fama Svisa Gvardio, ĉi tiu gardistaro adaptis la 
blankan kaj flavan kolorojn de Vatikanurbo al la proporcioj de la nacia 
svisa flago. 



Ŝipo naviganta en svisa lago kaj portanta kvadratan nacian flagon. 
Sube, svisa rektangula flago en la pobo de komerc-sipo 

Memoru, ke laŭ rekomendo de Universala Esperanto-Asocio, ĉiuj 
Esperanto-flagoj estas verdaj, escepte de la blanka kvadrato 
enhavanta la veredan stelon, kaj ili devas konformi al jenaj 
proporcioj. 


— 

Kunlaboru kun VENTO 



La revuo aperas kvar-foje en la jaro. La venonta numero 
aperos komence de la monato Julio 2019. Se Vi deziras 
kunlabori kun ĉi tiu projekto, sendu Vian artikolon, 
informon, fotografaĵon, ktp antaŭ la 15-a de junio 2019 al: 

esperantol4@ono.com 

La E-flago kaj la funebraj 
ceremonloj 


Okaze de funebraj ceremonioj ekzistas specialaj reguloj ĉiu-loke 
kaj kelkaj el ili rilatas al uzo de flagoj. Ni vidu nun kiamaniere oni devas 
agadi se la esperantista standardo ĉeestas funebran ceremonion. 

Unue estas necese diri, ke la uzo de la E-flago dum funebraj 
ceremonioj devas esti konforma al la uzo de ĉiuj aliaj standardoj 
ĉeestantaj tiu-okaze. Tio estas, se dum E-renkontiĝo okazanta en ŝtato 
ties registaro decidas, pro la okazigo de kelka damnaĵo aŭ kiel omaĝa 
memoro al iu pasinta okazintaĵo, duon-hisigi standardojn, la E-flago 
ankaŭ devas esti duon-hisigita. Tamen, se la omaĝo aŭ la damnaĵo 
okazas nur rilate la E-komunumon, ekzemple forpaso de elstara 
samideano, ni uzos nur la E-flagon dum tiu ceremonio. Tio ŝuldiĝas al la 
fakto, ke por uzi nacian standardon dum funebra ceremonio estas 
necesa la ekzisto de ŝtata aŭ loka akordo, se male, ni ne povos duon- 
hisigi nacian standardon, kvankam ja la E-flagon. Por solvi tiun aferon, 
tio estas duon-hisigi la E-flagon sed ne la aliajn, pli bone se dum tiu 
funebra ceremonio ĉeestas nur nia standardo. 

Do, rilate la flagon de la E-komunumo dum funebraj ceremonioj 
jen kelkaj pri-atentindaj normoj: 

• Se la flago troviĝas ekstere, ĉe balkono, pordo aŭ sur-strate, 
tio estas ne ene de fermita salono, oni duon-hisos la standardon aŭ oni 
metos nigran krepon sur la standardo. Sed atentu! Ni neniam plenumos 
ambaŭ aferojn samtempe, tio estas; oni ne povas pendumi nigran 
krepon ene de duon-hisigita flago. Unu afero aŭ la alia, sed ne ambaŭ 
sam-tempe. 

Duon-hisigita E-flago 


E-flago kun nigra krespo 


Duon-hisigita E-flago kun nigra krespo 
Rifuzinda uzo de la E-flago ! 


• Ene de salono oni neniam duon-hisos la E-flagon, tio estas 
komprenebla ĉar se ni duon-hisas flagon ene de salono, ĝi restos 
preskaŭ sur la planko kaj memoru, ke standardo neniam devas tuŝi la 
plankon. Do, okaze de funebraj ceremonioj ene de salono ni metos 
nigran krespon sur la E-flago. 




Ene de salono oni metas aŭ nigrajn kravatojn 

nigran krepon en la E-flago 



Neniam, duon-hisita ene 
de salono 


10 











• Rilate la nigrajn krepojn, tiuj devas esti simplaj pendaĵoj, 
tute ne elaboritaj bel-aspektaj laĉoj. 


La nigra krepo aŭ kravato 
estas funebraj simboloj Tute ne belaspekta ornamaĵo 

• Rilate duon-hisadon de la E-flago oni devas agi laŭ jene: 





Unue, oni devas hisi la flagon ĝis la plej alta pinto de la masto. 
Poste oni devas malsuprenirigi la standardon ĝis la duono de la masto. 




Same rilate la malhisadon de la flago. Unue oni devas suprenirigi 
ĝin ĝis la plej alta pinto de la masto kaj poste malhisi ĝin. 

Lastaĵ InformoJ pri StandardoJ 


((# 


Aprobita la standardo de la turkmenoj en Sirio. 


La pasintan monaton novembro okazis en la siria urbo Al-Raie, norde de 
Aleppo, renkontiĝo de la Konsilio Turkmena en Sirio. Ĉeestis 
reprezentantoj de politikaj partioj, civilaj asocioj kaj armeaj grupoj de ĉi 
tiu etna minoritato en Sirio. Oni aprobis tiam la novan standardon de la 
siriaj turkmenoj. 



Laŭ oficiala deklaro de la Turkmena Konsilio en Sirio la hel-blua koloro 
reprezentas la turkmenan popolon, la blanka koloro la dezirojn de paco 
kaj homaranismo de ĉi tiu popolo, fine la kreska lun-kvarono kaj la ruĝa 
stelo omaĝas la martirojn de la siria nacio. 


Post publika konsulto oni aprobis novan flagon de Sutherland. 


Komence de la jaro 2018 Graflando Shuterland en Skotlando, diskonigis 
siajn ĵus aprobitan standardon. Tamen, la dezajno ne multe plaĉis al la 


12 








loĝantaro, ĉefe pro la fakto, ke oni elektis novan flagon sen konsulti al la 
popolo de Sutherland. Tiel, la pasintan monaton oktobron la registaro 
de la Graflando organizis referendumon kaj tiam estis eble elekti unu el 
la kvar projektoj prezentitaj, inter ili tiu unue aprobita. 

Jen tiuj 4 projektoj, necesas diri, ke oni ne aprobis definitive la 
unuan projekton de la loka registaro. 



Flago unue proponita 




Nova flago de la Somala Regiono en Etiopio. 


La orienta regiono de Etiopio, kies nomo estas Somala Regiono, re- 
ŝanĝis sian flagon. En la jaro 2009 la tiama etiopia Prezidanto S-ro Abdi 
Mohamoud Omar ŝanĝis la tradician flagon de la regiono kaj eĉ ties 
nomo, kun la celo eviti konfuzojn kun la apuda sendependa Somalia 

Ŝtato. Tiel, antaŭe ĉi tiu regiono nomiĝis Regiono Etiopi-Somala, 
nuntempe la oficiala nomo estas nur Somala Regiono. La nova flago, kiu 
jam ekzistis antaŭe, denove aperigas ene de ĝi blankan stelon sur blua 
fono, ĉi tio aperas videblas sur la standardo de Somalio. 



Flago de la Etiopi-Somala Regiono 
de la iaro 2009 Ais 2018 



Nuntempa flago de la Somala Regiono 
en Etiopio ekde la jaro 2018 


La fotografaĵo de niaj legantoj 




Nia amiko ALEJANDRO BURGOS 
ESCALANTE de Teba (Hispanio) 
sendis al ni ĉi tiun fotografaĵon 
de la "Ruĝa Urbodomo" de 
Berlino (Germanio). Sur la pinto 
de la turo ondumas la berlina 
flago en la monato januaro 2019. 




La kosova flago: la rezultoj de 
internacia konkurso 


En la jaro 2007-a la UN-administranto de Kosovo lanĉis ideon por 
aprobi novan flagon de Kosovo. Oni rekomendis la uzon de koloroj aŭ 
simboloj reprezentantaj la etnan diversecon de la regiono, ankaŭ oni 
devus eviti la uzon de ununuraj koloroj aŭ de simboloj jam uzitaj de 
Serbio aŭ de Albanio, ekzemple la du-kapa ruĝa aglo. 

Fine, oni prezentis preskaŭ 1000 dezajnojn. En la monato 
februaro 2008-a oni elektis 3 projektojn kiu devus esti pridiskutataj ene 
de la Asembleo de Kosovo, jen ili: 



La koloroj uzitaj reprezentas la etnan diversecon de Kosovo. 



Simila proponita projekto aldonis nigran spiralon kiu reprezentas 
la sunan simboloj de la dardanoj. 


15 

Jen la projekto elektita de la Asembleo, kvankam fine temis nur 
pri modelo kiu metis la bazojn por la fine elektita standardo. Sur ĉi tiu 
propono aperas perimetra mapo de Kosovo kaj ĉirkaŭ ĝi kvin steloj, 
reprezentantaj kvin ĉefajn etnajn grupojn de Kosovo. Tiu kiu aperas 
supren estas pli granda, ĝi reprezentas la albanan grupon, preskaŭ 90% 
el la kosova loĝantaro. 



Finfine, oni dezajnis la nuntempan kosovan flagon. Ĉi-foje ĉiuj 
steloj estas simile grandaj kaj ili aperas super la mapo de Kosovo, kiu 
ŝanĝis la koloron, oni elektis oran koloron (atentu ne temas pri flava 
koloro) anstataŭ tiu blanka de la unua projekto. La fona blua koloro 
memoras la gravan rolon de Unuiĝintaj Nacioj en Kosovo. 

Jen kelkaj aliaj proponoj ne elektititaj: 



Jen la propono prezentita de la unua kosova Prezidento S-ro 
Ibrahim RUGOVA, kvankam fine ne elektita, nuntempe ĝi estas la 
standardo de la Prezidento de Kosovo. La albana influo sur ĉi tiu 
projekto estas okulfrapa. 



Ĉi tiu propono anstataŭas la tradician albanan du-kapan aglon 
per du-kapa kolombo, aŭ eble ili estas du kolomboj, simbolo de la paco 
kiu devas regi inter ĉiuj etnaj grupoj de Kosovo. La ruĝa albana fona 
koloro kaj tiu blua de Unuiĝintaj Nacioj ankaŭ aperas ene de ĉi tiu 
propono. 

Vidite, ke oni ricevis proponojn ankaŭ de Usono ! 



La influo de Unuiĝintaj Nacioj estis videbla sur kelkaj proponoj, 
kvankam ĉi tiu ne sekvis regulojn proponitajn pri la ne-uzado de du-kapa 
aglo aŭ la uzo de ununura koloro, kiu sia-foje povus esti uzata sur la 
standardoj de Serbio aŭ de Albanio. 



Andaluzia Esperanto-Unuiĝo 


Asoclacidn Andaluza d« Esp«r«nto 

La angulo de la blazonoj 



Blazono de TEBO (Hispanio) 


Alejandro Burgos Escalante 

TEBO (hispanlingve TEBA) 
estas vilaĝo en la nordo de la 
andaluzia provinco Malago. Gia 
historio estas longa kaj rakontinda, 
tamen okaze de ĉi tiu artikolo ni nur 
parolos pri la blazono kaj ties 
historio kaj signifo. 

Ene de la una kvarono, tiu 
maldekstra, aperas kvin turoj. Ili 
reprezentas la grandan defendan 
forton kiu ĝuis Tebo dum la islama 
epoko. Sur la dua kvarono, tiu 
dekstra, aperas urso, kiu eble 
memorigas nin pri la blazono de 


Madrido, la hispana ĉefurbo, kaj arbo. Oni scias, ke la urso estas nova 
kreaĵo, tiel dum antikvaj tempoj aperis vulpo anstataŭ urso kaj la arbo 
estis pin-arbo. Tio certa estas la fakto, ke sur la blazono de la grafo de 
Tebo aperas baŭmanta leono kaj pin-arbo, do jen la origino de la 
blazono de Tebo. Sur la blazono aperas grafa krono, pro tio ke Tebo 
estas "grafa urbeto", en la hispana lingvo villa condal. 









Kiel kunlabori kun VENTO: 


• Estas bonvenaj ĉiuj kontribuaĵoj al nia revuo. Se Vi interesiĝas 
pri veksilologio ne hezitu sendi al ni artikolojn, informojn, 
desegnaĵojn, ktp. La kontribuaĵoj nepre devas esti verkitaj en la 
internacia lingvo Esperanto kaj temi pri veksilologiaj aferoj. Se 
temas pri blazonoj, ili devas aperi ankaŭ ene de standardo por 
tiel konsideri, ke ĝi ankaŭ rilatas al veksilologio. 

• Sur ĉiu numero ni aperigos unu aŭ kelkajn fotografaĵojn senditaj 
de niaj legantoj. Ĉi tiuj fotografaĵoj devas esti originalaj, tio estas 
ne temas pri fotoj prenitaj el interretaj paĝoj. Sur tiuj 
fotografaĵoj devas aperi standardo(j). La sendanto devas sciigi 
pri la loko, kaj se eble ankaŭ la dato, de la fotografaĵo. 

• Okaze de la sendo de artikolo aŭ informoj pri standardoj la 
aŭtoro devas eviti fari aprobajn aŭ mal-aprobajn politikajn 
komentojn pri la ŝtato, komunumo aŭ regiono de la flago. Nia 
revuo estas tute neŭtrala rilate politikajn internaciajn aferojn aŭ 
movadojn. 

• La revuo estas tute senpaga, do pro la sendo de kontribuaĵo oni 
ricevas neniun kontraŭ-pagon. Kompreneble la aŭtoro rajtas 
aperigi siajn personajn datumojn komence de la artikolo. 


Kiel membriĝi en V.E.N.T.O. 

• Veksilologia EsperaNtista Tutmonda Organizo deziras esti la 
organizo de la Esperanto-Movado rilatanta al veksilologiaj 
aferoj. La aliĝo al ĉi tiu asocio estas tute sen-paga. Estontece, 
kaj se ni atingas sufiĉan nombron da aliĝintoj, ni petos nian 
eniron en UEAn kiel fakan asocion. Por aliĝi al la asocio Vi nur 
devas sendi mesaĝon al nia adreso: esperantol4@ono.com 

- Ni petas Vian kunlaboron ! -\ 

Serĉata jena verko: 

"Heraldiko Veksilologio: Terminaro en Esperanto" de 
Jaroslav KLEMENT 

Eldonita de Ĉeske Budejovice, loka grupo de ĈEA, 1973 
Se Vi havas ĉi tiun verkon, bv. kontakti kun nia revuo. 

_ / 

